est.hu : TV : Napi ajánló : Nora Roberts: Holdfogyatkozás
A misztikus film ritka, mint a holdfogyatkozás, érdemes hát megemlíteni. Hogy pontosan mitől lesz misztikus egy film, amit a tartalma alapján máskor oly szívesen tesznek a thriller, noch dazu horror műfajába, nem tudom, biztosan elmosódottan látnak benne dolgokat kevésbé urbanizált emberek, azért.
Főhősünk természetesen fiatal és gyönyörű (Tori), de okosságnak híján lehet, ha a hosszú évek elteltével visszatér dél-karolinai szülővárosába, ami porfészek lehet. Régi álma, hogy különleges lakberendezési tárgyakat árusító boltot nyisson, ez sem vall ám mentális tisztaságra. Ám ennél is van egy erősebb álma, vagy inkább eltökélt szándéka, hogy szembenézzen keserű múltjával, amit a kisvárosban élt át, és végre megtalálja a lelki békéjét. Tori gyermekkora rettegéssel telt kegyetlenkedő apja és mindenbe beletörődő édesanyja mellett, bizony, ez nem soroksári specialitás!
Egyetlen vigasza Hope nevű barátnője volt, aki azonban nyolcéves korában egy mindmáig felderítetlen bűntény áldozata lett. Miért? Pár év öröm már nuku? Tori azóta sem tudta elfeledni Hope-ot, és hazatértével a jól ismert indulatok és sebek ismét felszakadni látszanak a lelkében, de a misztikusabb és főleg izgalmakkal kecsegtető rész csak eztán jön. Ugyanis a környéken azóta is garázdálkodik a gyilkos, aki éppen kiszemelte magának legújabb áldozatát - Torit! El sem hiszem, hogy ilyen misztikusan izgalmas!
Nora Roberts Collection: Carolina Moon
amerikai-kanadai fantasy, 90 perc, 2007
(Victoria 'Tori' Bodeen)
(Margaret Lavelle)
(Faith Lavelle)
(Cade Lavelle)
(Wade Mooney)
(Dwight Collier)
(Han Bodeen)
(Carl Russ)
2019.07.21., vasárnap, 21:00
2019.07.27., szombat, 14:00